**Vijećnička pitanja:**

**Jasmin Mušanović:** je postavio dva vijećnička pitanja, u vezi anketiranja građana o zadovoljstvu postavljenih kalorimetara u nekim stambenim zgradama i u vezi broja građana koji su korisnici Narodne kuhinje u Kaknju i o cijeni dnevnih obroka iste.

**Nusret Muslić:** je postavio dva vijećnička pitanja, u vezi kontrole i preduzetih mjera nad kladionicamana području Općine Kakanj( prisustvo maloljetnih osoba, izrečene kazne, higijenski i drugi uslovi, udaljenost kladionica od škola i sl.)i u vezi problemakorištenja javnih površina za parking.

**Rešad Merdić:** je postavio vijećničko pitanje u vezi troškova za izdavanje urbanističku saglasnost i rješenja za građenje na građevinskom zemljištu i van njega s obzirom na mnogo nelegalno izgrađenih objekata.

**Safet Šahman:** je postavio vijećničko pitanje u vezi uređenja alternativnog puta prema selu Brnjic.

**Izudin Hrusto:** je postavio tri vijećnička pitanja, u vezi (ne)postojanja socijalne slike Općine Kakanj i izradi iste i u vezi provjere akreditacije osoba koje provode humanitarne akcije na području općine Kakanj. Također je postavio vijećničko pitanje u vezi povećanja brzine pored Termoelektrane jer je ista povećana na drugim dionicama.

**Enes Piljug:** je postavio dva vijećnička pitanja, u vezi dovođenja i priključka toplotne energije domaćinstvima u užem gradskom jezgru (Plandište, Dumanac, Pope, Zgošća, Donji Kakanj) i u vezi budžetom izdvojenih sredstava za projekte infrastrukture na području Općine Kakanj i nerealizaciji istih ( Roščevina, Tršće, Ćizmići, Bijele vode) zbog kraja građevinske sezone.

**Zijad Neimarlija(odgovor):** je rekao da će se projekti infrastukture planirani za 2017.godinu koji nisu realizovani prenijeti u narednu godinu.

**Ivica Petrović:** je postavio dva vijećnička pitanja, u vezi broja zaposlenih u preduzeću Harry Electrics i njihovog zastupnika Amine Zulić i u vezi poništenja konkursa za direktora JU Centra za socijalni rad.

**Rizah Haračić:** je postavio vijećničko pitanje u vezi problema zdravstvenog osiguranja građana romske populacije koji su izgubili pravo na zdravstvenu zaštitu i u vezi statusa zemljišta na kojem se nalazi podstanica grijanja u MZ Povezice.

**Vijećničke inicijative**

**Općinski načelnik:** je rekao da će se održati tematska sjednica u vezi problematike priključenja grijanja u nekim MZ-a i daljim planovima JP „Grijanje“ Kakanj na sanaciji postojeće mreže daljinskog grijanja. Također je rekao da postoje planovi Općine Kakanj za takve projekte i novim pripremama za realizaciju istih u vidu studija izvodivosti, procjena, kreditnih zaduženja jer je to ozbiljna i skupa problematika. Spomenuo je i uvođenje naknada za one koji imaju individualna ložišta.

**Jasmin Mušanović:** je podnio dvije vijećničke inicijative, u vezi pomjeranja pješačkog prelaza na ulazu u grad, kod kružnog toka zbog ometanja saobraćaja i da se ulica od PS Kakanj do MGM apoteke proglasi jednosmjernom ili da se u istoj zabrani tok saobraćaja.

**Ahmed Begić:** je podnio vijećničku inicijativu da se napravi reportažna emisija o ponašanju učesnika u saobraćaju sa akcentom na raskrsnice i kružne tokove.

**Enes Piljug:** je podnio vijećničku inicijativu o stavljanju u funkciju bazena pitke vode u MZ Gornja Slapnica.

**Edin Aliefendić:** je podnio dvije vijećničke inicijative u vezi promjene smijera saobraćaja u ulici 309. Brdske brigade i da se asfaltira dio puta u naselju Zgošća koji služi kao okretnica gradskog autobusa i polazna tačka za gradski saobraćaj.

**Aldin Šljivo:** je podnio dvije vijećničke inicijative u vezi replike Zgošćanskog stećka i da se od 2017.godine uvede praksa obilježavanja Dana državnosti na srednjovjekovnom gradu Bobovcu.

**Izudin Hrusto:** je podnio dvije vijećničke inicijative, u vezi problema parking prostora u samom kružnom toku na centru radi ometanja saobraćaja i da se poveća ograničenje brzine pored Termoelektrane.

**Rizah Haračić:** je podnio dvije vijećničke inicijative u vezi sanacije oštećene diletacije mosta na ulazu u Kakanj i da se izvrši popis saobraćajne infrastukture u romskim naseljima u Mz Bičer i Povezice.

**Ivica Petrović:** je podnio vijećničku inicijativu o povećanju brzine pored preduzeća Seperacija.

**Nusret Muslić:** je podnio vijećničku inicijativu u vezi sigurnosti prelaza preko željezničke pruge u naselju Doboj.